Det danske Cateringlandshold vandt søndag aften guld ved VM for Kokkelandshold, der afvikles i Luxembourg. Det oplyser det danske kokkelandshold, Kokkelandsholdet, i en pressemeddelelse.

Læs også Sur smiley til to populære spisesteder - indehaver er slet ikke enig

Med på guld-landsholdet var de to aarhusianske kokke Dan Lauritzen fra Aarhus og Casper Bøgeskov fra Risskov.

Deres opgave var sammen med resten af Cateringlandsholdet bestod i at lave en buffet til 150 personer, og det klarede holdet ved at levere en suveræn indsats, og holdet er nu blandt verdens bedste.

"Vi er glade. Vi har som hold nået første delmål. Vi er trætte, vi er udkørte. Vi havde forventet en guldmedalje, og det fik vi," lød det fra holdkaptajn Dennis Justesen Nielsen kort tid efter guldmedaljen kom i hus ifølge pressemeddelelsen.

En del af succesen skal findes i holdets sammensætning.

Læs også Efter 42 år bag kassen: Nu siger Jonna farvel

"i er et homogent hold. Vi har præsteret sammen som hold. Der har været en god tone i køkkenet, der har været en god disciplin og folk har overholdt reglerne. Alle har holdt aftalerne til punkt og prikke, så der har ikke rigtigt været noget at sætte en finger på fra vores side," tilføjede Dennis Justesen Nielsen ifølge pressemeddelelsen.

Torsdag klokken 14.00 afgøres det, hvilken rangering Cateringslandsholdet får på verdensranglisten efter den flotte bedrift ved VM for Kokkelandshld i Luxembourg.

jwh